Komisijos reglamentas (EB) Nr. 1800/2001
2001 m. rugsėjo 13 d.
iš dalies keičiantis Tarybos reglamentą (EB) Nr. 1420/1999 ir Reglamentą (EB) Nr. 1547/1999 kai kurių rūšių atliekų vežimo į Gvinėją
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. vasario 1 d. Tarybos reglamentą (EEB) Nr. 259/93 dėl atliekų vežimo Europos bendrijos viduje, į Bendriją ir iš jos priežiūros ir kontrolės [1], su paskutiniais pakeitimais, padarytais Komisijos sprendimu 1999/816/EB [2], ypač į jo 17 straipsnio 3 dalį,
atsižvelgdama į 1999 m. balandžio 29 d. Tarybos reglamentą (EB) Nr. 1420/1999, nustatantį bendrąsias taisykles ir tvarką, taikytinas kai kurių rūšių atliekų vežimui į kai kurias EBPO nepriklausančias šalis [3], su paskutiniais pakeitimais, padarytais Komisijos reglamentu (EB) Nr. 77/2001 [4], ypač į jo 3 straipsnio 5 dalį,
kadangi:
(1) 2001 m. kovo 22 d. Gvinėja pranešė Komisijai, kad Reglamento (EEB) Nr. 259/93 II priedo GM kategorijoje išvardytų atliekų importas leidžiamas be jokios kontrolės.
(2) Pagal Reglamento (EEB) Nr. 259/93 17 straipsnio 3 dalies nuostatas komitetui, įsteigtam pagal 1975 m. liepos 15 d. Tarybos direktyvos 75/442/EEB dėl atliekų [5] 18 straipsnį, su paskutiniais pakeitimais, padarytais Komisijos sprendimu 96/350/EB [6], apie Gvinėjos oficialų prašymą buvo pranešta 2001 m. balandžio 5 d.
(3) Siekiant atsižvelgti į naują šios šalies padėtį, būtina tuo pačiu metu pakeisti Reglamentą (EB) Nr. 1420/1999 ir Komisijos reglamentą (EB) Nr. 1547/1999 [7] su paskutiniais pakeitimais, padarytais Reglamentu (EB) Nr. 1552/2000 [8].
(4) Šiame reglamente numatytos priemonės atitinka komiteto, įsteigto pagal Direktyvos 75/442/EEB 18 straipsnį, nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1547/1999 D priede tarp nuostatų, susijusių su GRENADA ir HONKONGU, įterpiamos šios nuostatos:
"GVINĖJA
Visos GM skyriuje išvardytos rūšys (Agropramonės ir maisto pramonės atliekos)."
2 straipsnis
Reglamento (EB) Nr. 1420/1999 B priede po Gvinėjai taikomų žodžių "Visos rūšys, išskyrus" esantis tekstas:
"GJ 120 | 630900 | Dėvėti rūbai ir kiti dėvėti tekstilės gaminiai" |
pakeičiamas šiuo tekstu:
GJ 120 | 630900 | Dėvėti rūbai ir kiti dėvėti tekstilės gaminiai |
"1. 2. Visos GM skyriuje išvardytos rūšys (Agropramonės ir maisto pramonės atliekos)."
3 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. rugsėjo 13 d.